Document ID: /roh_data/filtered/swiss_laws_in_ROHinterleaved.jsonl.gz/30035

This text was translated from FR into Rumantsch Grischun.

Le canton de domicile du bénéficiaire est compétent pour fixer et verser les prestations complémentaires. Il reste compétent lorsque le bénéficiaire entre dans un home, un hôpital ou une autre institution situés dans un autre canton, ou lorsqu’une personne majeure est placée, par décision d’une autorité, dans une famille résidant dans un autre canton. Il est également compétent si le droit aux prestations complémentaires naît après l’admission dans un home, un hôpital ou une autre institution, ou après le placement dans une famille. Si la personne considérée élit domicile dans le canton où se situe le home ou l’institution, le canton dans lequel elle était domiciliée avant l’admission est compétent. Si une personne venant de l’étranger est immédiatement admise dans un home, un hôpital ou une autre institution, le canton dans lequel cette personne élit domicile est compétent. Les cantons désignent les organes chargés de recevoir et d’examiner les demandes, de fixer et de verser les prestations. Ils peuvent confier ces tâches aux caisses cantonales de compensation, mais non aux autorités compétentes en matière d’aide sociale. Les cantons informent les ayants droit potentiels de manière adéquate. Les prestations complémentaires peuvent être versées conjointement avec la rente de l’AVS ou de l’AI. Nouvelle teneur selon le ch. I de la LF du 22 mars 2019 (Réforme des PC), en vigueur depuis le 1 janv. 2021 (RO 2020 585; FF 2016 7249). Introduit par le ch. I de la LF du 22 mars 2019 (Réforme des PC), en vigueur depuis le 1 janv. 2021 (RO 2020 585; FF 2016 7249). Introduit par le ch. I de la LF du 22 mars 2019 (Réforme des PC), en vigueur depuis le 1 janv. 2021 (RO 2020 585; FF 2016 7249). Introduit par le ch. I de la LF du 22 mars 2019 (Réforme des PC), en vigueur depuis le 1 janv. 2021 (RO 2020 585; FF 2016 7249). Introduit par le ch. I de la LF du 22 mars 2019 (Réforme des PC), en vigueur depuis le 1 janv. 2021 (RO 2020 585; FF 2016 7249).

Cumpetent per fixar e per pajar la prestaziun supplementara è il chantun, en il qual la persuna che retira las prestaziuns ha ses domicil. Quest chantun resta cumpetent, sche la persuna che retira la prestaziun entra en ina chasa da dimora, en in ospital u en in’autra instituziun che sa chatta en in auter chantun u sch’ina persuna maiorenna vegn dada uffizialmain en tgira en ina famiglia ch’è domiciliada en in auter chantun. Quest chantun è er cumpetent, sch’il dretg da prestaziuns supplementaras è resultà pir suenter che la persuna è entrada en ina chasa da dimora, en in ospital u en in’autra instituziun u suenter che la persuna è vegnida dada en tgira en ina famiglia. Sche la persuna stabilescha in nov domicil al lieu da la chasa da dimora u da l’instituziun, è cumpetent quel chantun, en il qual la persuna ha gì ses domicil avant ch’entrar en la chasa da dimora u en l’instituziun. Sch’ina persuna entra directamain da l’exteriur en ina chasa da dimora, en in ospital u en in’autra instituziun en Svizra, è cumpetent il chantun, en il qual la persuna stabilescha ses domicil. Ils chantuns designeschan ils organs ch’èn cumpetents per prender en consegna las dumondas e per fixar e per pajar las prestaziuns supplementaras. Els pon incumbensar las cassas da cumpensaziun chantunalas cun questas incumbensas, dentant betg las autoritads da l’agid social. Ils chantuns infurmeschan en moda commensurada las eventualas persunas che han il dretg da prestaziuns. La prestaziun supplementara po vegnir pajada ensemen cun la renta da la AVS u da la AI. Versiun tenor la cifra I da la LF dals 22 da mars 2019 (refurma da las prestaziuns supplementaras), en vigur dapi il 1. da schan. 2021 (AS 2020 585; BBl 2016 7465). Integrà tras la cifra I da la LF dals 22 da mars 2019 (refurma da las prestaziuns supplementaras), en vigur dapi il 1. da schan. 2021 (AS 2020 585; BBl 2016 7465). Integrà tras la cifra I da la LF dals 22 da mars 2019 (refurma da las prestaziuns supplementaras), en vigur dapi il 1. da schan. 2021 (AS 2020 585; BBl 2016 7465). Integrà tras la cifra I da la LF dals 22 da mars 2019 (refurma da las prestaziuns supplementaras), en vigur dapi il 1. da schan. 2021 (AS 2020 585; BBl 2016 7465). Integrà tras la cifra I da la LF dals 22 da mars 2019 (refurma da las prestaziuns supplementaras), en vigur dapi il 1. da schan. 2021 (AS 2020 585; BBl 2016 7465).